Run Silent, Run Deep (cinta)

Iste articlo ye sobre una cinta estausunidense de cine belico de 1958; ta atros usos, se veiga Run Silent, Run Deep.

Run Silent, Run Deep (títol orichinal en anglés, en aragonés Corre cutio, corre somordo, estrenada en Aragón con o títol de Torpedo) ye una cinta de cine estausunidense de cine de drama belico estrenada l'anyo 1958, dirichida por Robert Wise seguntes un guión adaptau por John Gay (basau en a novela Run Silent, Run Deep que heba publicau Edward L. Beach, Jr. l'anyo 1965), con una banda sonora orichinal de Franz Waxman, una dirección de fotografía de Russell Harlan y una producción cinematografica de Harold Hecht ta las productoras Hecht-Hill-Lancaster Productions y Jeffrey Productions. De l'elenco d'a cinta en fan parte, entre d'atros actors, Clark Gable, Burt Lancaster, Jack Warden, Brad Dexter, Don Rickles, Nick Cravat, Joe Maross, Mary LaRoche, Eddie Foy III, Rudy Bond, H.M. Wynant y John Gibson.

P.J. Richardson ye un comandant de submarinos d'a United States Navy mientres a Segunda Guerra Mundial que ye decidiu a vengar-se d'un destructor d'a Marina Imperial Chaponesa, l'Akikaze, y d'o suyo capitán, apodau ""Bungo Pete", que heban fundiu cuatre submarinos estausunidenses en a canal de Bungo que desepara las islas chaponesas de Kyushu y Shikoku, porque un d'ixos cuatre submarinos yera lo suyo. Consigue que li concedan un nuevo mando, pero con a condición de que lo suyo oficial executivo sía experimentau y activo y vienga de fer una patrulla submarina. Li dan o submarino USS Nerka y entrena terne wue terne a la suya nueva tripulación ta tornar en a canal de Bungo, encara que li han prohibiu expresament que en ista misió i penetre. O suyo oficial executivo, lo tenient Jim Bledsoe, ye preocupau por a seguredat d'a tripulación y amás ye resentiu porque él aspiraba a lomando d'o submarino y li han negau. Bien luego Jim Bledsoe y la tripulación paran cuenta de que les son entrenando ta luitar en a canal de Bungo contravenendo las órdens recibidas. O capitán ordena no atacar bels blancos claros en amanar-se a la canal pero cuan finalment i dentran y atacan a lo destructor y funden un barco mercant son atacaus con cargas de fondaria y los chaponeses los consideran fundius. Como Richardson ha quedau esturdiu en l'ataque, Bledsoe prene lo mando y ordena tornar enta Pearl Harbor. Pero cuan son de camín, Bledsoe escuita una emisión de radio chaponesa a on presumen d'haber fundiu o submarino y mesmo dan o nombre de bel uns d'os suyos tripulants, y para cuenta de que los heban descubierto por as restas d'a vasuera que deixaban y que como los creyen destruyius pueden tornar-ie con una mica d'immunidat. Cuan y dentran y funden a lo destructor, son atacaus una atra vegada como ya l'heban estau en l'anterior dentrada por un torpedo y Richardson, que ya s'ha recuperau, para cuenta de que en a canal de Bungo actúan coordinadament o destructor que ya conoixeban pero tamién un submarino chaponés y que ixa yera la causa d'a gran efectividat d'os chaponeses en a canal.

A cinta s'ambienta en bel momento indeterminau d'os anyos 1940 mientres a Segunda Guerra Mundial en Hawaii y en l'oceano Pacifico y las suyas escenas se filmoron en San Diego y atros puestos en California, amás d'en os Samuel Goldwyn Studios en West Hollywood, tamién en California. Localizacions de Run Silent, Run Deep en Internet Movie Database.

Ye una cinta que ha recibiu bella nominación a bel premio, encara que no perteneixent a garra premio d'os mas conoixius u destacaus.

 Elenco Run Silent, Run Deep en Internet Movie Database. 
{|class="wikitable sortable" style="font-size: 90%;" 
|- 
! style="background:#ABD2D0;" | Actor 
! style="background:#ABD2D0;" | Papel 
! style="background:#ABD2D0;" | Notas 
|- 
|  
| '' 
|
|}

 Se veiga tamién 
 Cine en 1958.
 Cintas de 1958.

 Referencias 

 Vinclos externos 

  Run Silent, Run Deep en Internet Movie Database.
  Run Silent, Run Deep en Rotten Tomatoes.
  Run Silent, Run Deep en l'American Film Institute Catalog de l'American Film Institute''.

Categoría:Cintas ambientadas en Hawaii
Categoría:Cintas ambientadas en l'oceano Pacifico
Categoría:Cintas ambientadas en os anyos 1940
Categoría:Cintas con banda sonora orichinal de Franz Waxman
Categoría:Cintas con dirección de fotografía de Russell Harlan
Categoría:Cintas con guión de John Gay
Categoría:Cintas con montache de George Boemler
Categoría:Cintas de cine belico
Categoría:Cintas de cine de drama
Categoría:Cintas d'Estaus Unius
Categoría:Cintas dirichidas por Robert Wise
Categoría:Cintas en anglés
Categoría:Cintas en chaponés
Categoría:Cintas en blanco y negro
Categoría:Cintas interpretadas por Brad Dexter
Categoría:Cintas interpretadas por Burt Lancaster
Categoría:Cintas interpretadas por Clark Gable
Categoría:Cintas interpretadas por Don Rickles
Categoría:Cintas interpretadas por Eddie Foy III
Categoría:Cintas interpretadas por H.M. Wynant
Categoría:Cintas interpretadas por Jack Warden
Categoría:Cintas interpretadas por Joe Maross
Categoría:Cintas interpretadas por John Gibson
Categoría:Cintas interpretadas por Mary LaRoche
Categoría:Cintas interpretadas por Nick Cravat
Categoría:Cintas interpretadas por Rudy Bond
Categoría:Cintas producidas por Harold Hecht
Categoría:Cintas rodadas en California
Categoría:Cintas rodadas en San Diego
Categoría:Cintas rodadas en West Hollywood (California)
Categoría:Cintas de cine sobre a Segunda Guerra Mundial